Mgr. Alena Vojníková – pedagogický asistent

V období pandémie Covid – 19, sa práca PA presunula prevažne do online priestoru. Aj počas tohto náročného obdobia je PA dôležitou oporou pre žiakov so ŠVVP a ich rodičov.  
Mnohí žiaci sa ťažko vyrovnávali s touto situáciou a ťažko hľadali spôsob, ako všetko zvládnuť.  
PA poskytuje pomoc formou účasti na zoom hodinách, systematicky sleduje vyučovací proces a tak vie reagovať, pomôcť žiakom so ŠVVP počas dištančného vzdelávania, pri plnení úloh, zadaní, projektov.  
PA v období dištančného vzdelávania navštevuje rôzne vzdelávacie portály, s cieľom nájsť informácie a spôsoby ako uľahčiť integrovaným žiakom vzdelávanie z domáceho prostredia.  
Pomáha žiakom sledovať úlohy zadávané vyučujúcimi a tým dohliada na systematickú prácu integrovaných žiakov, s prihliadnutím na ich možnosti a schopnosti.  
Ďalšou formou pomoci PA žiakom je aj zasielanie pomôcok, prezentácií ktoré im uľahčia vzdelávanie.  
PA je v pravidelnom kontakte s vyučujúcimi, vie bezprostredne riešiť čo je potrebné.  
Dôležitá je aj komunikácia s rodičmi žiakov, ktorí tiež mnohokrát potrebujú pomôcť a táto situácia je pre nich veľmi náročná.  
Komunikačným prostriedkom počas pandémie je pre PA okrem portálu Bezkrieda aj forma komunikácie telefonicky, pomocou komunikačných kanálov WhatsApp a Messenger. Osvedčila sa v tejto situácii komunikácia formou vytvorenej skupiny , kde môžu žiaci a PA bezprostredne reagovať, vymieňať si názory a odovzdávať potrebné informácie.  
V neposlednom rade je PA oporou hlavne po psychickej stránke, povzbudzuje žiakov v tomto náročnom období.